Plasie-praters skitter by PHS – Hoërskool Merensky
Plasie-praters skitter by PHS
Op Dinsdag, 7 Maart het 6 redenaarspanne van Hoërskool Merensky na Polokwane gereis om aan die Veritas spanredenaarskompetisie deel te neem. Veritas, ‘n finansiële-dienstemaatskappy en ook die hoofborg, het vanjaar vir die heel eerste maal hierdie kompetisie by Hoërskool Pietersburg aangebied. Tydens die verwelkomingsrede het mnr. George Malan, die uitvoerende bestuurder, die belangrikheid van kommunikasie in die werkplek bevestig, vandaar hul betrokkenheid by hierdie eerste in Limpopo.
Die ses spanne het behoorlik mond uitgespoel teen groepe van Hoërskool Hans Strijdom en PHS. Elke span se voorsitter het inleidend gepraat, waarna die ander drie spanlede hul onderskeie argumente aangebied het.
Plasieland is baie trots op hul twee Graad 9 spanne – Rinus Jacobs, Crystal Kirstein, Mienke Lombard en Meggan Cloete – wie ‘n eerste plek behaal het met hul onderwerp: “Ruim jou rommel op”. Dian Malherbe, Suandrie Corbett, Jamie Robertson en Amelda Pretorius het ‘n tweede plek behaal met “Laat die sirkus in jou los”.
Die ander 4 spanne het hul eweneens goed van hul taak gekwyt. Daar is ook twee derdeplekke behaal. Die praters is nou slaggereed vir deelname aan die Radikale Redenaarsfees in Mei.
GRAAD 12: Eduard O’Reilly, Zenelde Schoeman, Elzanne Engelbrecht en Casper Jordaan.
GRAAD 11: Kyla Schoeman, Christelle Brummer, Bianca Elbrecht en Jason Mellett.
GRAAD 9: Suandrie Corbett, Jamie Robertson, Amelda Pretorius en Dian Malherbe.
GRAAD 9: Crystal Kirstein, Megan Cloete, Mienke Lombard en Rinus Jacobs.
GRAAD 8: Marjoné Beukes, Salomé Lombard, Retief Fourie en Jacques Bezuidenhout.
GRAAD 8: Michaela Elbrecht, Brett Richter, Mariesa Schutte en Ruben Potgieter.
Akademie, ATKV-Redenaars, Kultuurakademie, kultuur, redenaars
Plasies support Le Club challenge